b'\n_START_ARTICLE_\nAlfa Centauri Bb\n_START_PARAGRAPH_\nAlfa Centauri Bb var en antatt eksoplanet i stjernesystemet Alfa Centauri, og var med det den n\xc3\xa6rmeste kjente eksoplaneten. Alfa Centauri Bb skulle g\xc3\xa5 i bane omtrent 6\xc2\xa0millioner kilometer fra stjernen Alfa Centauri B, og dermed utenfor den beboelige sonen. Oppdagelsen av planeten ble annonsert i 2012, p\xc3\xa5 bakgrunn av observasjoner med HARPS-instrumenetet ved La Silla-observatoriet i Chile._NEWLINE_Nye forskningsresultater i 2015 slo derimot fast at det er usannsynlig at planeten eksisterer.'